Ալֆորվիլ

Ալֆորվիլ (ֆրանս.՝Alfortville։ ​[al.fɔʁ.vil]), քաղաք Ֆրանսիայում՝ Իլ դը Ֆրանս երկրամասի Վալ դը Մառն (Մառնի հովիտ) դեպարտամենտում, Փարիզի հարավարևելյան արվարձանում, Ֆրանսիայի մայրաքաղաքի կենտրոնից 7.6 կմ հեռավորության վրա։ Ընկած է Մառնի գետահովտում՝ Մառն և Սեն գետերի միախառնման վայրի մերձակայքում։ Ունի երկաթուղային կայարան Փարիզ-Լիոն երկաթգծի վրա։ Ալֆորվիլի մոտով է անցնում ազգային A86 ավտոմայրուղին։ Քաղաքն զբաղեցնում է 3,67 քառակուսի կիլոմետր տարածք։ 2018 թվականի տվյալներով բնակչության թվաքանակը եղել է 44 446, 2020 թվականի հունվարի տվյալներով՝ 45 151:

Պատմություն 
Քաղաքը հիմնադրվել է 1885 թվականի ապրիլի 1-ին։

Հայտնի մարդիկ 
Մարթեն Յորգանց (ծնվ. 1946), հայ երգիչ, ով Ալֆորվիլում ռեստորան է բացել
 Բենդի Քասիմիր-մարտարվեստ
 Օդաիր Ֆորտես-ֆուտբոլիստ
 Ժան-Էուդես Մաուրիս-ֆուտբոլիստ
 Միշել Մարգուեթ-ֆուտբոլիստ
 Հասան Յեբդա-ֆուտբոլիստ
 Ալեքիս Թովմասյան-կատակերգու
 Ալաին Թեյինյան-դերասան

Քաղաքապետներ

Քույր քաղաքներ 
  Օշական, Հայաստան 2001 թվականից
  Կանթանհեդ, Պորտուգալիա 2000 թվականից
  Աշտարակ, Հայաստան 1993 թվականից
  Սան Բենեդետո դել Տրոնտո, Իտալիա 1989 թվականից

Ժողովրդագրություն 
Ալֆորվիլում ապաստան են գտել 1915 թվականին թուրքերի կազմակերպած ցողասպանությունից փրկված հազարավոր հայեր, ովքեր այստեղ մեծ համայնք են ստեղծել։ Հայկական համայնքն այսօր էլ որոշակի դեր է խաղում քաղաքում։

Բնակչության թվաքանակի փոփոխությունները

Հայերը Ալֆորվիլում

Ալֆորվիլի հայկական համայնքը նշանակալից է թե իր թվաքանակով, թե ազդեցիկությամբ։ Մինչև անգամ ֆրանսիացի հեղինակներն են քաղաքի հարավային թաղամասը կոչում Փոքրիկ Հայաստան / «petite Hayastan» (petite Arménie): Համայնքի անդամների կարևոր հավաքավայրերից է քաղաքի հարավային մասում վեր խոյացող հայ առաքելական եկեղեցին։ Գործում են նաև հայկական ավետարանական ու բողոքական եկեղեցիները, երկլեզվյա (հայերեն և ֆրանսերեն) ուսուցմամբ տարրական ու միջնակարգ դպրոցներ, նախակրթարան։ Մի շարք փողոցներ հայկական անուններ են կրում (Կոմիտաս վարդապետի, Միսակ Մանուշյանի, Երևանյան փողոցները)։ Հրապարակներից մեկը կոչվել է Հայաստանի Հանրապետության Աշտարակ քաղաքի անունով, քաղաք, որի հետ Ալֆորվիլը եղբայրացել է։ Հայկական անուններ են կրում նաև բազմաթիվ խանութներ, ռեստորաններ, սրճարաններ։ Էտիեն Դոլե փողոցում վեր է խոյանում հայոց ցեղասպանության զոհերի հիշատակին նվիրված հուշարձանը, որը 1984 թվականին ռմբակոծության է ենթարկվել թուրքական «Գորշ գայլեր» ազգայնական ահաբեկչական խմբավորման անդամ Աբդուլլահ Չաթլիի կողմից (նրան ֆինանսավորել էր թուրքական հետախուզական ծառայությունը)։

2015 թվականին տեղի է ունեցել Մեսրոպ Մաշտոցի հուշարձանի բացման հանդիսավոր արարողությունը։

2020 թվականի աշնանը վերսկսված արցախյան պատերազից հետո Ալֆորվիլի քաղաքային խորհուդը փակ (գաղտնի) քվեարկությամբ հավանության է արժանացրել Արցախի Հանրապետության անկախությունը ճանաչելու որոշումը՝ դառնալով այդ քայլը ձեռնարկած առաջին ֆրանսիական քաղաքը։

Տես նաև 

Ալֆորվիլլում Հայոց ցեղասպանության հուշարձանի ռմբակոծումներ

Աղբյուրներ 
Հոդվածը թարգմանվել է
 ֆրանսերեն Վիքիպեդիայի համանուն հոդվածից
 անգլերեն Վիքիպեդիայի համանուն հոդվածից

Ծանոթագրություններ 

Ֆրանսիայի քաղաքներ
1885 թվականին հիմնադրված բնակավայրեր
Ֆրանսիայի համայնքներ
Իդ դե Ֆրանսի բնակավայրեր
Իդ դե Ֆրանսի համայնքներ
Փարիզի արվարձաններ
ՀԹՎ 2023 հոդվածներ